**Gulbenes 1. pirmsskolas izglītības iestādes**

**pašnovērtējuma ziņojums**

|  |  |
| --- | --- |
| Gulbenē,  Datums skatāms laika zīmogā |  |
| *(vieta, datums)* |  |

Publiskojamā daļa

SASKAŅOTS

|  |  |  |
| --- | --- | --- |
| Gulbenes novada Izglītības pārvaldes vadītāja | | |
| *(dokumenta saskaņotāja pilns amata nosaukums)* | | |
| Dokuments parakstīts ar drošu elektronisko parakstu |  | Dace Kablukova |
| *(paraksts)* |  | (vārds, uzvārds) |
| Datums skatāms laika zīmogā |  |  |
| *(datums)* |  |  |

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2021./2022. mācību gadā

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi (prof. izgl.) vai uzsākot 2021./2022. māc.g. (01.09.2021.) | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2021./2022.māc.g.  (31.05.2022.) |
| Nr. | Licencēšanas  datums |
| Pirmsskolas izglītības programma | 01011111 |  | V\_1730 | 16.08.2019. | 120 | 129 |
| Speciālās pirmsskolas izglītības programma izglītojamajiem ar valodas traucējumiem | 01015511 |  | V\_2291 | 31.03.2020. | 2 | 2 |

* 1. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā:
     1. dzīvesvietas maiņa (cik daudzi izglītojamie izglītības iestādē 2021./2022. mācību gada laikā)- 1 audzēknis, 2 ukraiņu bērni dodas atpakaļ uz Ukrainu.
     2. vēlme mainīt izglītības iestādi (cik daudzi izglītojamie izglītības iestādē 2021./2022. mācību gada laikā, galvenie iestādes maiņas iemesli)- 3 audzēkņi pāriet mācīties Gulbenes 3.PII, jo izvēlēta pirmsskolas izglītības iestāde atrodas tuvāk dzīves vietai.
     3. cits iemesls (cik daudzi izglītojamie izglītības iestādē, iestādes maiņas iemesls)- 1 audzēknis aiziet uz Gulbenes 3.PII, jo bērnam nepieciešamas asistents, izvēlētajā pirmsskolas iestādē vairāk atbalsta iespēju.
  2. Pedagogu ilgstošās vakances un atbalsta personāla nodrošinājums

|  |  |  |
| --- | --- | --- |
| Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
| Pedagogu skaits izglītības iestādē, noslēdzot 2020./2021.māc.g. (31.08.2021.) | 17 | Pedagogu nodrošinājums pietiekošs. Iestādē stabils pedagogu sastāvs, daudzi ar ilggadīgu stāžu. |
| Ilgstošās vakances izglītības iestādē (vairāk kā 1 mēnesi) 2021./2022. māc.g. (līdz 31.05.2022.) | 1 | Medmāsas vakance (uz noteiktu laiku) |
| Izglītības iestādē pieejamais atbalsta personāls izglītības iestādē, noslēdzot 2021./2022. māc.g. (līdz 31.05.2022.) | 1  1 | Logopēds  Pašvaldības piešķirts psihologs (1x mēnesī) |

1. **Izglītības iestādes darbības pamatmērķi un prioritātes**
   1. Izglītības iestādes misija – **mūsdienīgas pirmsskolas izglītības nodrošināšana katram audzēknim.**
   2. Izglītības iestādes vīzija par izglītojamo – **dzīvespriecīgs un zinātkārs bērns, kurš pirmsskolā apgūto prot pielietot dzīvē.**
   3. Izglītības iestādes vērtības cilvēkcentrētā veidā – **atbildība, sadarbība, “zaļā” domāšana.**
   4. 2021./2022. mācību gada darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| **1. Kvalitatīva izglītības procesa nodrošināšana katram bērnam** | Kvalitatīvi  Iestādes pedagogi izprot un organizē mācību procesu atbilstoši 2020./2021. mācību gadā kopīgi izstrādātajiem rotaļnodarbības kritērijiem.  Kvantitatīvi  90 % pedagogi rotaļnodarbībās īsteno jauno mācību saturu atbilstoši tematiskajiem  plāniem ar elastīgu pieeju mācību norises organizēšanā.  100% pedagogi nodrošina atgriezenisko saiti izglītojamajiem atbilstoši rotaļnodarbībās  sasniedzamajiem rezultātiem.  100 % pedagogi pielieto formatīvo un summatīvo vērtēšanu, izmantojot daudzveidīgus  vērtēšanas paņēmienus. | Sasniegts. Par to liecina  aptauju (iestādes,dibinātāja, IKVD) rezultāti. Izstrādātie rotaļnodarbību kritēriji palīdz organizēt mācību procesu, palīdz saprast, kas ir paveikts un kas vēl jāpaveic. |
|  | Kvalitatīvi  Pedagogu diskusiju rezultātā izvirzīti audzināšanas virzieni turpmākajiem trim gadiem un izstrādāts iestādes attīstības plāns.  Kvantitatīvi  Plānošanā piedalās - 100% pedagogi. | Sasniegts daļēji. Nav izstrādāts attīstības plāns. |
|  | Kvalitatīvi  Izveidota un ieviesta iestādes pašvērtēšanas kārtība.  Kvantitatīvi  Plānošanā un prioritāšu noteikšanā piedalās visas mērķgrupas, tām palielināts sastāvs - līdz 30% likumiskie pārstāvji, 100% pedagogi,  dibinātāja pārstāvis utt. (iesaistot, informējot, argumentējot un skaidrojot). | Sasniegts. Par to liecina iestādes aptaujas rezultāti.Tas ir labs atskaites punkts, lai novērtētu savu padarīto darbu. |
| **2.Iestādes vides pilnveidošana, lai veicinātu bērnu u darbinieku zaļo domāšanu** | Kvalitatīvi  Visi bērni un iestādes darbinieki iesaistās ekopadomes organizētajās aktivitātēs.  Kvantitatīvi:  Katru mēnesi notiek Ekopadomes sapulces, 2 reizes mēnesī Ekoskolu programmas aktivitātes. | Sasniegts. Par to liecina iestādes aptaujas rezultāti. Ekoskolas programmas aktivitātes, kurās bērni piedalās, pēta, meklē atbildes, iesaista ģimeni un sabiedrību, palīdz arī pieaugušajiem mainīt domāšanu un prioritātes. |
|  | Kvalitatīvi  Iestādē tiek taupīgi lietoti resursi- elektrība, ūdens, siltums, pārtika, papīrs, u.c.  Kvantitatīvi  Energo resursu taupīgā izmantošanā un otrreiz izmantojamo materiālu izmantošanā ir iesaistītas visas mērķgrupas. | Sasniegts. Par to liecina iestādes aptaujas rezultāti. Visa gada garumā tiek piedomāts pie energo resursu taupīgu izmantošanu un otrreiz izmantojamo materiālu izmantošanu. |
|  | Kvalitatīvi  Bērnu radošajos darbos tiek izmantoti otrreiz izmantojamie un dabas materiāli.  Kvantitatīvi  Materiālās bāzes papildināšana gupās gan āra vidē. | Sasniegts. Par to liecina iestādes aptaujas rezultāti. Šajā procesā iesaistīti visas mērķgrupas- esam atbildīgi par vidi, kurā dzīvojam. |
| **3.Sadarbība ar jauniešiem Eiropas brīvprātīgā darba projekta ietvaros** | Kvalitatīvi  Iknedēļas brīvprātīgo organizētas rotaļas angļu valodas apgūšanai 5-7-gadīgajiem bērniem  Kvantitatīvi  Katru nedēļu divās grupās notiek angļu valodas aktivitātes (40min). | Sasniegts. Par to liecina iestādes aptaujas rezultāti. Valodas aktivitātes ir aizraujošas, interesantas un bērniem saprotamas, kaut arī tās tiek vadītas angļu valodā. |
|  | Kvalitatīvi  Daudzveidīgas brīvprātīgo, bērnu darbinieku kopīgas aktivitātes, kuras balstās uz jauniešu talantiem, zināšanām un prasmēm.  Kvantitatīvi  Divas reizes nedēļā jaunieši piedāvā, radošās un mājturības darbnīcas. | Sasniegts. Par to liecina iestādes aptaujas rezultāti. Kopīgas aktivitātēs – kopā spēlēšanās, kopā būšana ir liels ieguvums mums visiem. |
|  | Kvalitatīvi  Pasākumi, lai bērni un darbinieki iepazītos ar Vācijas, Austrijas, Itālijas kultūru un tradīcijām.  Kvantitatīvi  Tradicionāli (aptuveni 10x gadā) notiek ēdiengatavošanas tehnoloģiju un savas valsts ēdienu prezentācija, kā arī notiek prezentācijas par savu valsti un ģimeni. | Sasniegts. Par to liecina iestādes aptaujas rezultāti.Izdodas iepazīt citu zemju kultūru, tradīcijas. |

2.5.Informācija, kura atklāj izglītības iestādes darba prioritātes un plānotos sasniedzamos rezultātus 2022./2023. mācību gadā (kvalitatīvi un kvantitatīvi)

|  |  |
| --- | --- |
| Prioritāte | Sasniedzamie rezultāti kvantitatīvi un kvalitatīvi |
| **1.** **Stiprināta sadarbība ar izglītojamo vecākiem** | Kvalitatīvi  Pieaug vecāku informētība un apmierinātība ar iestādes īstenoto izglītības procesu.  Kvantitatīvi:  Mācību gada laikā īstenoti vismaz 3 pasākumi kopā ar vecākiem; palielinās vecākiem veidotu aptauju aizpildīšanas aktivitāte. |
| **2.Atbalsta sniegšana jaunajiem pedagogiem** | Kvalitatīvi  Identificēti skolotāji, kuriem nepieciešams papildu atbalsts un konstatēts, par ko tas ir nepieciešams; apgūtas jaunas darba metodes un paņēmieni; papildināta metodisko materiālu bāze.  Kvantitatīvi  100% pedagogu ir vērojuši kolēģu nodarbības, snieguši atgriezenisko saiti; visi jaunie pedagogi ir vadījuši atklāto nodarbību un saņēmuši ieteikumus procesa pilnveidei. |
| **3.Ekoskolas darbības turpināšana, izvērtēšana** | Kvalitatīvi  Tiek veicināta audzēkņu un darbinieku izpratnes par dabu, vidi un katras rīcības globālo ietekmi sekmēšana, apgūstot Ekoskolas gada tēmu VIDE UN VESELĪGS DZĪVESVEIDS.  Pedagogi mērķtiecīgi atbalsta caurviju prasmju attīstību, apguvi un pielietošanu, tās integrējot sadzīves un mācību situācijās, un Ekoskolas programmas aktivitātēs.  Kvantitatīvi   1. reizi nedēļā rotaļnodarbība visas dienas garumā notiek ārā; 2 reizes mēnesī Ekoskolu programmas aktivitāte. |

1. **Kritēriju izvērtējums**

3.1. Kritērija “Kompetences un sasniegumi” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādei ir efektīva sistēma labu mācību rezultātu sasniegšanai izglītojamiem ikdienas izglītības procesā (vairāk nekā 50% izglītojamie mācību saturu ir apguvuši (A)). | Pilnveidot kvalitatīvu izglītības procesu katram bērnam. |
| Izglītības iestāde gandrīz visas mācību jomās ir noteikusi savu mērķi mācību satura apguves rādītājiem, tajā aprakstot, kādu rezultātu izglītojamie uzrāda izglītības programmas noslēgumā. | Turpināt veidot bērnu ekoloģisko apziņu, rosinot interesi par dabas un apkārtējās vides izzināšanu, attīstot radošumu, pētnieciskās prasmes. |
| Izglītojamie tiek sekmīgi sagatavoti pamatizglītības apguvei: visi bērni aizejot uz skolu prot lasīt, rakstīt, kā arī ir apguvuši zināšanas, prasmes un attieksmes, kuras norādītas pirmsskolas izglītības satura vērtējumā. |  |

3.2. Kritērija “Vienlīdzība un iekļaušana” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē ir vienota izpratne par vienlīdzību un iekļaušanu, bet tā nav mērķtiecīgas un sistemātikas darbības rezultāts. | Bērnu iekļaujošajā izglītībā rast lielāku atbalstu vai risinājumu. Pozitīva un labvēlīga saskarsme un mijiedarbība bērnu un pieaugušu vidū. |
| Izglītības iestāde veido iekļaujošu mācību vidi un īsteno vienlīdzīgas attieksmes organizācijas kultūru. | Problēmu gadījumā izglītības iestāde jānodrošina nepieciešamais atbalsts visiem iesaistītajiem. |
| Iestādē ir speciālā pirmsskolas izglītības programma izglītojamajiem ar valodas attīstības traucējumiem. | Pedagogu profesionālās pilnveides kursi  darbam ar izglītojamiem ar speciālām vajadzībām. |
| Izglītojamie ar valodas attīstības traucējumiem ikdienā sekmīgi tiek integrēti grupā, saņem atbalstu un sapratni no skolotājām un personāla. |  |

3.3. Kritērija “Pieejamība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Iestādes rupu telpas ir funkcionālas, estētiski noformētas, tīras un kārtīgas. Telpu iekārtojums un inventārs atbilst izglītojamo skaitam, vecumam un augumam. | Nākamajā mācību gadā turpināt jēgpilnu iekļaujošās izglītības pamatprincipu ieviešanu mūsu pirmsskolas izglītības iestādē. |
| Iestādes vidē tiek veicināta ilgtspējīga attīstība – resursu taupīga izmantošana, droša, veselīga un dabai draudzīga rīcība. Iestādē ir funkcionāli un estētiski sakārtota vide, ko nodrošina pārdomāts finanšu izlietojums. | Organizēt izglītojošus seminārus vecākiem par iekļaujošo izglītību. |
| Pašvaldības līdzekļu piesaiste pirmsskolas iestādes fiziskās vides labiekārtošanai. | Pielāgot izglītības iestādes vidi izglītojamajiem ar funkcionāliem (kustību) traucējumiem. |
| Plānveidīgs un mērķtiecīgs iestādes telpu remonts. |  |

3.4. Kritērija “Drošība un labklājība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestāde, iesaistoties visām mērķgrupām ir izstrādājusi kārtības noteikumus, darba kārtības noteikumus. | Regulāri izvērtēt iekšējās kārtības noteikumus, lai tie nodrošinātu to aktualitāti un veicinātu pozitīvu, drošu un labvēlīgu vidi izglītības iestādē. |
| Izglītības iestādē ir vienota izpratne par drošu un labvēlīgu vidi, labu uzvedību un savstarpējo cieņu. |  |
| Visi izglītības iestādes darbinieki līdzīgi un konsekventi ievēro un veicina noteikumu ievērošanu, izprot savu lomu bērnu aizsardzības un vienlīdzības veicināšanā skolā. |  |
| Izglītības iestāde pārrauga, izvērtē esošo kārtību, pielāgo to, lai veicinātu turpmāku emocionālu drošību izglītības vidē. |  |
| Apkopotie dati liecina, ka vairāk nekā 90% izglītojamie un darbinieki izglītības iestādē jūtas droši. |  |

3.5. Kritērija “Infrastruktūra un resursi” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādei ir atbilstošs dažādu materiāltehnisko resursu klāsts, kas ir nepieciešams un izmantojams, lai īstenotu izglītības programmas. | Turpināt teritorijas labiekārtošanu, izveidot koku zonā- zaļo klasi, veidot mazdārziņus, kur attīstīt izglītojamo pētnieciskās prasmes un veicināt izziņas prieku. |
| Gandrīz visiem speciālistiem un katrā grupā ir portatīvais dators ar interneta pieslēgumu, kas palīdz efektīvāk nodrošināt informācijas apriti  pedagoģiskā procesa plānošanu, izglītojamo  mācību sasniegumu dinamikas fiksēšanu. | Pilnveidot pedagogu digitālo pratību, tādējādi mērķtiecīgi paaugstinot IKT izmantošanas efektivitāti ikdienas mācību procesā un atbalsta pasākumu nodrošināšanā bērnu individuālo mācību sasniegumu veicināšanai. |

**4. Informācija par lielākajiem īstenotajiem projektiem par 2021./2022. mācību gadā**

* 1. Projekta īsa anotācija un rezultāti.
* 2021./2022. mācību gadā īstenojām Eiropas solidaritātes korpusa jauniešu brīvprātīgā darba projektu “Stronger together 2”, gan kā koordinējošā, gan uzņemošā organizācija. Projekta laikā iestādē kopā ar bērniem un darbiniekiem 10 mēnešus darbojās 3 ārzemju brīvprātīgie jaunieši no Vācijas, Austrijas un Itālijas.

Ieguvumi:

1. Šis jau ir 8.(astotais) šāda veida projekts, kas kļūst par neatsveramu tradīciju mūsu iestādē un iesaistām arī citas novada pašvaldības iestādes;
2. Visu iesaistīto pušu savstarpējās komunikācijas prasmju attīstība- prasme saprasties bez valodas zināšanām;
3. Daudzveidīgu radošo aktivitāšu un sportisku darbību ienākšanu bērnu mācību procesā; ikdienas dzīves bagātināšana ar jauniešu enerģiju un skatījumu; jaunu draugu iegūšana.
4. **Informācija par institūcijām, ar kurām noslēgti sadarbības līgumi**
   1. NAV.
5. **Audzināšanas darba prioritātes 2019.-2022. gadiem un to ieviešana**
   1. Prioritātes (bērncentrētas, domājot par izglītojamā personību).

* Izglītības iestādes pamatvērtību– atbildība, sadarbība, “zaļā” domāšana- iedzīvināšana ikdienas darbībā.
* Tikumu- atbildība, centība, drosme, godīgums, laipnība, līdzcietība, mērenība, savaldība, solidaritāte, taisnīgums, tolerance- izkopšana.
* Drošības un veselības veicināšanas jautājumu aktualizēšana.
* Latviskuma kā nacionālās identitātes, valstiskuma apziņas un patriotisma veidošana.

Izglītības iestādē audzināšanas darbs tiek īstenots, integrējot audzināšanas jautājumus/prioritātes rotaļnodarbībās. Pateicoties aktīvai vecāku līdzdalībai un Ekoskolas programmas aktivitātēm, kā arī iestādes vadības un pedagogu iniciatīvām pilsoniskās līdzdalības aktivitātēs, aktīvs pilsoniskums tiek uzturēts un īstenots izglītības iestādē gan dažādu pasākumu, gan sociāli aktīvu un atbildīgu iniciatīvu veidā.

6.2.Galvenie secinājumi pēc mācību gada izvērtēšanas.

Caur ikdienas procesu bērnos tiek iedzīvinātas iestādes pamatvērtības atbildība, sadarbība, “zaļā” domāšana. Piedaloties putnu būrīšu gatavošanā, putnu vērošanā un gredzenošanā iestādes teritorijā kopā ar ornitologu, bērnos veidojas cieņa pret dzīvību un dabu.

Ikdienā darbojoties kopā ar brīvprātīgajiem jauniešiem, bērnos veidojas tolerance un drosme komunicēt ar citā valodā runājošajiem. Piedaloties drošības noteikumu izstrādāšanā un mācoties tos ievērot, bērni kļūst atbildīgāki gan par savu, gan draugu rīcību un uzvedību.

1. **Citi sasniegumi**
   1. Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko).

Jau devīto gadu mūsu pirmsskolas izglītības iestāde nes Ekoskolas vārdu, un kopš 2015. gada teritoriju rotā starptautiskais Ekoskolu Zaļais karogs- novērtējums ieguldītajam darbam ilgtspējīgas attīstības, vides izglītības, un aizsardzības veicināšanā: 2021./2022. mācību gadā esam saglabājuši Ekoskolas vēstnieku statusu un piedalāmies Ekoskolas darbības izvērtēšanā. Aizrautīgi, interešu izglītības programmas ietvaros, darbojas arī bērnu Eko padome, kurā audzēkņiem veidojas padziļināta izpratne par vides izglītības jautājumiem. Iestādes kolektīvs, iesaistot sabiedrību, regulāri vāc makulatūru, izlietotās baterijas un tekstilizstrādājumus, tādējādi kopīgi rūpējoties par vides piesārņojuma mazināšanu un mežu resursu saudzēšanu.

Izaicinām dažādas sabiedrības grupas- skolu, pašvaldības darbiniekus, iedzīvotājus un sociālo tīklu apmeklētājus ar saukli „Mēs to varam! Tu arī vari?” veikt dažādas videi draudzīgas rīcības. Iestādē notiek daudzveidīgas labdarības akcijas, kas kļuvušas par iestādes tradīciju. Šogad tāpat kā katru gadu uz Ziemassvētkiem bērni, darbinieki un vecāki sarūpē dāvaniņas Gulbenes novada un pilsētas vecajiem un vientuļajiem cilvēkiem;

Sadarbībā ar „Ķepaiņu draugu klubu” notiek dzīvnieku pārtikas ziedojumu vākšana Alūksnes dzīvnieku patversmes „Astes un ūsas” un Gulbenes pilsētā bez mājām palikušajiem mājdzīvniekiem.

* 1. Izglītības iestādes galvenie secinājumi par izglītojamo sniegumu ikdienas mācībās.

Audzēkņi iepazīst un ievēro pirmsskolas izglītības iestādes ikdienas ritmu, vecumā no 1,5-3 gadiem iesaistās kopīgās nodarbībās, strauji progresē pašapkalpošanās iemaņu attīstība, līdzsvars un kustību koordinācija, kā arī interese par valodas lietošanu ikdienā. Bērni vecumā no 4 gadiem jau sāk atpazīt burtus, izrāda paaugstinātu izziņas interesi par norisēm dabā, par ikdienas likumsakarībām. Bērni izrāda interesi par praktisku darbošanos dārzā, iesaistās sētnieka darbos, piemēram, palīdz šķūrēt sniegu. Mūzikā apgūtās prasmes tik apgūtas rotaļnodarbību laikā, tiek sūtīti video sveicieni vecākiem. Individuālo spēju attīstība ikdienā tiek stimulēta gan atsevišķās mācību jomās, gan bērna attīstība kopumā.

Audzēkņu sasniegumu dinamika tiek izvērtēta pedagogu savstarpējās pārrunās, pedagoģiskajās sēdēs un individuālajās pārrunās ar vecākiem.